OpenLLM-France/wikimedia huggingface dataset:
# Bonifaci de Montferrat

Bonifaci de Montferrat és el nom dels següents personatges:
* Bonifaci I de Montferrat (1150 - 1207), marquès de Montferrat i rei de Tessalònica
* Bonifaci II de Montferrat, marquès de Montferrat del 1225 al 1253
* Bonifaci III de Montferrat, marquès de Montferrat del 1483 al 1494
* Bonifaci IV de Montferrat, marquès de Montferrat del 1518 al 1530
# Tossal del Baró

El Tossal del Baró és una muntanya de 541 metres que es troba al municipi de Cervera, a la comarca catalana de la Segarra.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# El Gouzate

El Gouzate (àrab الڭوزات) és una comuna rural de la província de Taza de la regió de Fes-Meknès. Segons el cens de 2014 tenia una població total de 6.575 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Kostolište

Kostolište és un poble i municipi d'Eslovàquia que es troba a la regió de Bratislava, a l'extrem occidental del país, prop de la frontera amb Àustria.

## Història

La primera menció escrita de la vila es remunta al 1206.

## Fills il·lustres

* Martin Benka (1888-1971) artista expressionista eslovac.

## Referències

* ↑ «Kostolište (Malacky, Bratislavský kraj, Slovakia) - Population Statistics, Charts, Map, Location, Weather and Web Information». [Consulta: 6 abril 2019].
# Klaas Vantornout

Klaas Vantornout (Roeselare, 19 de maig de 1982) és un ciclista belga professional des del 2006 i actualment a l'equip Marlux-Napoleon Games. Especialista en ciclocròs, ha guanyat dues medalles de plata als Campionats del món.

## Palmarès en ciclocròs

* 2012-2013
** Campió de Bèlgica de ciclocròs
* 2014-2015
** Campió de Bèlgica de ciclocròs

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Narcisa Oliver i Deulofeu

Narcisa Oliver i Deulofeu (Palafrugell, 1948 - 1995) fou una poetessa i activista cultural palafrugellenca, de gran activitat cultural. Col·laborava en tot tipus d'actes, formava part de la Coral Mestre Sirés, i participava en reunions literàries. L'Ajuntament de Palafrugell va publicar una selecció dels seus poemes, Steropé, l'abril de 1987 amb pròleg de Josep Martí i Clarà "Bepes". D'aquest llibre hi ha hagut dues edicions més. La segona el setembre de 1987 i la tercera el març de 2002. Aquesta darrera edició porta un pròleg de Félix Pérez Diz, director de la Coral Mestre Sirés, de la qual la Narcisa va formar part durant molt anys. La vila de Palafrugell l'ha recordada en multitud d'actes i homenatge, com per exemple el realitzat el novembre de 1999 al Teatre Municipal de Palafrugell, durant el qual es va col·locar a la sala d'actes del Teatre un quadre dedicat a Narcisa Oliver, realitzat per Modest Cuixart. L'1 d'octubre de 2010, també al Teatre Municipal de Palafrugell va tenir lloc un recital poètic i musical amb lectura de les seves poesies. La coral Mestre Sirés i el Duet Arjau varen interpretar cançons musicades a partir de les seves lletres. Algunes composicions s'han fet molt populars gràcies a l'adaptació musical com a havaneres, com Mariner de terra endins i Tamariu. El seu fons documental es conserva a l'Arxiu Municipal de Palafrugell.

## Referències

* ↑ «Tres llibres veuen la llum per Sant Jordi». Crònica d'un any, 1987, pàg. 53.
* ↑ «Homenatge a Narcisa Oliver i a Frederic Sirés, amb motiu del actes de Sant Martí.». Crónica d'un any, 1999, pàg. 111.
* ↑ Nou Palafrugell, 01-10-2010, pàg. 28.
* ↑ «Nomenclàtor de carrers: Narcisa Oliver i Deulofeu, Plaça de». Ajuntament de Palafrugell. Arxivat de l'original el 2014-08-08. [Consulta: 6 agost 2014].
* ↑ «Fons documentals de l'Arxiu Municipal de Palafrugell». Ajuntament de Palafrugell. Arxivat de l'original el 2015-04-02. [Consulta: 6 agost 2014].
# Illes d'Ultramar Menors dels Estats Units

Les Illes d'Ultramar Menors dels Estats Units (en anglès United States Minor Outlying Islands) és una denominació que engloba un conjunt d'illes petites i disperses, sense població permanent, i que són administrades directament pel govern federal dels Estats Units. Són les següents:
* Al Pacífic nord:
** Atol Midway, a l'extrem oest de les illes Hawaii
** Illa Wake, al nord de les illes Marshall.
** Atol Johnston, a mig camí entre les illes de la Línia i Hawaii
* Al Pacífic equatorial:
** Illa Baker, al nord de les illes Fènix.
** Illa Howland, al nord de les illes Fènix.
** Illa Jarvis, a l'oest de les illes de la Línia.
** Escull Kingman, a l'oest de les illes de la Línia.
** Atol Palmyra, a l'oest de les illes de la Línia.
* Al Carib:
** Illa Navassa.
Totes elles es troben a l'oceà Pacífic, excepte l'illa Navassa que és al Carib, entre Jamaica i Haití. Les illes Baker i Howland geogràficament són de l'arxipèlag de les Fènix. Jarvis, Kingman i Palmyra són de l'arxipèlag de la Línia. Midway és una de les illes nord-occidentals hawaiianes. Cap d'elles no té més de 6 km².
No tenien una població nativa, ni tenen avui una població permanent. La majoria d'aquestes van ser annexionades pels Estats Units durant la segona meitat del segle xix per l'interès a explotar les reserves de guano. Algunes van tenir el seu paper durant la Segona Guerra Mundial i van ser ocupades militarment.
Amb l'excepció de l'atol Palmyra, totes elles tenen l'estatut de territoris no incorporats, és a dir que no s'aplica la constitució nord-americana; i territoris no organitzats, és a dir, sense un govern local. Juntament amb la Samoa Nord-americana, les illes Verges Nord-americanes i Puerto Rico formen l'anomenat "àrees insulars dels Estats Units". Són sota administració del Departament d'Interior nord-americà, bé de l'Oficina d'Afers Insulars o bé de l'US Fish and Wildlife Service.
Avui l'illa Navassa és reivindicada per Haití, l'illa Wake ho és per les illes Marshall, i l'estat de Hawaii reclama les illes Johnston i Midway.
Les illes són reconegudes com una col·lectivitat a la norma ISO 3166-1, representades pel codi UM. A internet el codi de domini és .um.

## Referències

* ↑ «Illes d'Ultramar Menors dels Estats Units». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Oficina d'Afers Insulars dels EUA Arxivat 2012-04-17 a Wayback Machine., en anglès.
# Bonifaci VI de Castellana

Bonifaci de Castellana (...1244-1265...) fou un noble, cavaller i trobador occità. Se'n conserven tres sirventesos.

## Vida

No tenim una vida que ens informi de la seva biografia, però és un personatge conegut, ja que era senyor de Castelana, als Alps de l'Alta Provença i un dels darrers defensors de la independència de Provença. Apareix per primer cop en documents el 1244, i es va convertir en Bonifaci VI de Castellana el 1249, quan va morir el seu pare i ell n'heretà el feu. El 1262 els marsellesos es van alçar contra Carles d'Anjou, comandats per Uc dels Baus i Bonifaci. En aquestes accions bèl·liques, Castellana va ser destruïda i Bonifaci hagué de fugir; es va refugiar en primer lloc a Montpeller amb l'infant Jaume i se'l documenta el 1265 a Osca, amb l'infant Pere i potser després a València. Però no se'n tenen més notícies posteriorment.
Els tres sirventesos que es conserven són sirventesos polítics. El primer sirventès conservat data de 1252, Era, pueis yverns es e·l fil, i, com feia Bernart de Rovenac, hi ataca Enric III i Jaume I perquè no defensen els provençals, i, concretament, Jaume I perquè no venja la mort del seu pare. El segon, Gerra e trebailh e brega·m plaz, sembla escrit el 1260 quan algunes ciutats del Piemont havien pactat amb Carles d'Anjou; és un sirventès violent en un estil que recorda Bertran de Born. Finalment, Sitot no m'es fort gaya la sazos està escrit el 1262 en ple alçament contra Carles d'Anjou però quan encara Bonifaci no ha hagut de fugir, ja que diu enquer ay fotz maizos / et ay ma gent veraya; "encara tinc cases fortes i gent fidel".

## Obra

* (102,1) Era, pueis yverns es e·l fil (sirventès)
* (102,2) Gerra e trebailh e brega·m plaz (sirventès)
* (102,3) Sitot no m'es fort gaya la sazos (sirventès)

## Referències

* ↑ Una explicació sobre la numeració de la poesia trobadoresca d'acord amb el repertori de Pillet i Carstens es troba a l'article Alfred Pillet.

## Bibliografia

* Martí de Riquer, Los trovadores. Historia literaria y textos. Barcelona: Ariel, 1983, vol. 3, 1381-1385 [comentari, i edició i traducció a l'espanyol d'una composició]

### Edicions

* Amos Parducci, Bonifazio di Castellana, In: Romania, 46 (1920), pàg. 478-511

### Repertoris

* Alfred Pillet / Henry Carstens, Bibliographie der Troubadours von Dr. Alfred Pillet [...] ergänzt, weitergeführt und herausgegeben von Dr. Henry Carstens. Halle : Niemeyer, 1933 [Bonifaci de Castellana és el número PC 102]

## Vegeu també

* Llista de trobadors i trobairitz

## Enllaços externs

* http://troubadours.byu.edu/PC/PC-102/102%20-%20Bonifaci%20de%20Castellane.htm
* http://trobadors.iec.cat/autors_obres_d.asp?autor=Bonifaci%20de%20Castellana
* «Bonifaci VI de Castellana». Gran Enciclopèdia Catalana. Barcelona: Grup Enciclopèdia Catalana.
# Tossal del Cabrer

El Tossal del Cabrer és una muntanya de 340 metres que es troba al municipi de Sarroca de Lleida, a la comarca catalana del Segrià.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Karen Boswall

Karen Boswall és una directora de cinema independent, coneguda per documentals premiats que va fer mentre vivia i treballava a Moçambic entre 1993 i 2007. És professora a temps parcial d'antropologia visual a la Universitat de Kent. Les seves pel·lícules cobreixen una gamma de temes que inclouen la conservació marina, la música popular, les dones i el VIH, i la pau i la reconciliació.

## Carrera i treball

Abans d'anar a Moçambic, Karen tenia la seva pròpia companyia de producció a Gran Bretanya. Ha treballat arreu del món com a gravadora de so, productora i directora. A Moçambic, va produir molts programes de ràdio per al Servei Mundial de la BBC. El 1999 es va tornar a dirigir documentals de televisió com Living Battles (1998) i From the Ashes (1999), ambdós relacionats amb la recentment acabada Guerra Civil de Moçambic. Dancing on the Edge (2001) és una pel·lícula sobre els riscos als que s'enfronta una dona jove de Moçambic, on la pobresa i les pràctiques tradicionals augmenten el risc de contraure el VIH/SIDA. És la primera feta per Catembe Produccions, la seva pròpia companyia de producció, que produeix el programes educatiu i d'infants.
La investigació en un projecte conjunt amb José Eduardo Agualusa per fer una pel·lícula amb un fort component de la música sobre la situació de les dones al con sud d'Àfrica, que es dirà "My Father's Wives", va esdevenir la base per a un llibre d'Agualusa de 2008 amb aquest nom. El llibre pot ser vist com el guió de la pel·lícula projectada.

## Filmografia

| Any | Pel·lícula | paper | Notes |
| 1997 | Cracks in the Mask | So | 57 minuts. Documental sobre el destí de l'art i els estris de l'Estret de Torres als museus europeus |
| 1998 | Living Battles | Directora | 52 minuts. Contes de soldats de la Guerra Civil de Moçambic |
| 1999 | From the Ashes | Directora | 26 minuts. En un petit poble al sud de Moçambic, la gent es cura les ferides de la recent guerra civil |
| 2001 | Dancing on the Edge | Directora i Productora | 41 minutes. Història sobre el risc de la SIDA per a les dones a Moçambic |
| 2004 | Marrabenta Stories | Directora | 52 minutes. Documental sobre músics a Moçambic |
| 2010 | The Valley of Dawn | So | Documental sobre una religió inusual al Brasil |
| 2011 | Grandma | So | Curtmetratge sobre els malentesos dels nens sobre el tema de la mort |

## Referències

* ↑ «The Valley of Dawn». The Valley of Dawn. Arxivat de l'original el 2010-12-11. [Consulta: 11 març 2012].
* ↑ «Film 'From the Ashes - Mozambique's path to peace.' with Karen Boswall, University of Kent». Goldsmiths Anthropology Society. [Consulta: 11 març 2012].
* ↑ «Marrabenta Stories». FIPA. Arxivat de l'original el 2012-07-31. [Consulta: 11 març 2012].
* ↑ E.J. Van Lanen. «MY FATHER’S WIVES BY JOSÉ EDUARDO AGUALUSA». Quarterly Conversation. Arxivat de l'original el 2012-08-14. [Consulta: 11 març 2012].
* ↑ Annie Gagiano. «No facile moral binary between colonists and indigenes in José Eduardo Agualusa’s My Father’s Wives». LitNet Books, 25-06-2009. Arxivat de l'original el 2012-12-24. [Consulta: 11 març 2012].

## Enllaços externs

* Web de Karen Boswall Arxivat 2021-11-05 a Wayback Machine.
# Nijni Liubaj

Nijni Liubaj (en rus: Нижний Любаж) és un poble de l'óblast de Kursk, a Rússia, que en el cens del 2010 tenia 112 habitants. Pertany al districte rural de Fatej.

## Referències

* ↑ «Прогноз погоды в д. Бригадирово (Курская область)». Arxivat de l'original el 2013-09-25. [Consulta: 3 desembre 2019].
# Illes de Joinville

Les illes de Joinville són un grup d'illes de l'Antàrtida, situades entre el mar de Weddell i l'estret de Bransfield, al nord-oest de la punta de la península Antàrtica, de la qual estan separades per l'estret Antàrtic.

## Geografia

La superfície total de l'arxipèlag és de 2.124,6 km². Són cinc les illes principals. L'illa de Joinville és la més gran de l'arxipèlag. Al nord, i separada pel canal de Larsen, hi ha l'illa d'Urville, la més septentrional de l'arxipèlag. La tercera illa en extensió és l'illa Dundee, i de mida més petita hi ha les illes Paulet i Bransfield. Les petites illes Peligro, a uns 20 quilòmetres a l'est-sud-est, també formen part d'aquest grup.

## Història

Les illes de Joinville foren descobertes el 1838 pel capità Jules Dumont D'Urville, en una expedició francesa, el qual les anomenà Terre Joinville en homenatge a Francesc d'Orleans, príncep de Joinville.

## Referències

* ↑ «Chile Gazetteer Id 105749». Arxivat de l'original el 2014-12-11. [Consulta: 11 abril 2020].
# Tossal de les Àligues (Veciana)

El Tossal de les Àligues és una muntanya de 653 msnm del municipi de Veciana, a la comarca de l'Anoia.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Elisa, vida mía

Elisa, vida mía és una pel·lícula espanyola de 1977 dirigida per Carlos Saura. Fernando Rey va aconseguir el premi al millor actor al Festival Internacional de Cinema de Canes. A la banda sonora, a càrrec de Giorgio Mainiero, hi apareixen dos temes d'Erik Satie i un de Jean-Philippe Rameau. Ha estat doblada al català.

## Argument

Luis, un home de seixanta anys, ha decidit retirar-se i viure en solitud. Amb trossos de records i reflexions, està escrivint una narració. Però, un bon dia, rep la visita de la seva filla Elisa (Geraldine Chaplin), que s'acaba de separar del seu marit. La relació entre pare i filla comença a fer-se cada vegada més profunda, més ambigua i més contradictòria.

## Repartiment

* Fernando Rey: Luis
* Geraldine Chaplin: Elisa Santamaria
* Ana Torrent: Elisa nena
* Isabel Mestres: Isabel
* Joaquín Hinojosa: Julián
* Norman Briski: Antonio
* Francisco Guijar: metge
* Arantxa Escamilla: Isabel nena
* Jacobo Escamilla: nen

## Comentaris

* "Treballada història de relacions pare-filla. Geraldine Chaplin, molt bé. Fernando Rey, impressionant." (Fernando Morales, El País)

## Premis i nominacions
### Premis

* 1977. Premi a la interpretació masculina (Festival de Canes) per Fernando Rey

### Nominacions

* 1977. Palma d'Or

## Referències

* ↑ Elisa, vida mía al web del Festival de Canes (francès)
* ↑ Banda sonora de la pel·lícula, a IMDb
* ↑ «Elisa, vida mía». esadir.cat.
* ↑ «Elisa, vida mía». The New York Times.
# Kruttsi

Kruttsi (en rus: Крутцы) és un poble de l'óblast de Vladímir, a Rússia, segons el cens del 2010 tenia 372 habitants. Pertany al districte municipal de Mélenki.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Krúpskaia

* Aquest article tracta sobre la unitat territorial. Si cerqueu la revolucionària russa, vegeu «Nadejda Krúpskaia».
Krúpskaia (en rus: Крупская) és una stanitsa del krai de Krasnodar, a Rússia. Es troba a les terres baixes de Kuban-Priazov, a la vora del Beissujok Pervi, afluent del riu Beissug. És a 28 km al nord-est de Vísselki i a 107 km al nord-est de Krasnodar. Pertany a aquesta stanitsa el possiólok de Pervomaiski.
# Hipàgores

Hipàgores (en llatí Hippagoras, en grec antic Ἱππαγόρας) fou un escriptor grec, esmentat per Ateneu de Naucratis (Deipnosophistae XIV. p. 1630 A) que va escriure un tractat titulat Περὶ τῆς Καρχηδονίων Πολιτείας.

## Referències

* ↑ Hippagoras a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 476
# Natsumi Ando

Natsumi Andō (安藤なつみ, Andō Natsumi, nascuda el 17 de gener) és una mangaka japonesa. És més coneguda per Zodiac P.I., encara que els seus treballs també inclouen Maria Ppoino! (literalment, Sagrada Mary!), "Smile de Ikou" (Vés amb un Somriure), "Tamete Misema Show", "Tsuiteru ne Hijiri-chan", "Wild Damon" (aka Wild: El meu prehistòric protector) i Shiterune Hijirichan.
En 2006, guanyà el Premi Manga de Kodansha en la categoria de manga per a xiquets amb Kitchen Princess.

## Treballs

* Zodiac P.I. (十二宮でつかまえて, Jūnikyū de Tsukamaete)
* Kitchen Princess (キッチンのお姫さま, Kitchen no o-Hime-sama)
* Holy Mary! (マリアっぽいの, Mariappoi no!)
* Go With a Smile (スマイル で いこう, Smile de Ikō)
* Tamete Misema Show (貯めて みせま ショウ!)
* Tsuiteru ne Hijiri-chan (ツイてる ね 聖ちゃん)
* Wild: My Prehistoric Protector (ワイルド だもん, Wairudo Damon)
* Arisa

## Referències

* ↑ «過去の受賞者一覧 : 講談社漫画賞 : 講談社「おもしろくて、ためになる」出版を» (en (japonès)). Kodansha. Arxivat de l'original el 2010-07-25. [Consulta: 21 agost 2007].

## Enllaços externs

* Natsumi Ando a Anime News Network (anglès)
* Holy Mary! (マリアっぽいの！ Mariappoi no!) a Anime News Network (anglès)
* Lloc web de Natsumi Ando (japonès)
# Illes Zelandeses

Les Illes Zelandeses són les illes de la província de Zelanda. Es troben al delta del Rin-Mosa-Escalda, al sud-oest dels Països Baixos. Durant segles, només era possible arribar-hi amb vaixell. Des de la construcció de preses en el marc del pla Delta, les grans illes estan connectades amb la massa continental i ara són més aviat penínsules que autèntiques illes. Hi ha algunes excepcions, com ara petites illes deshabitades i alguns bancs de sorra que de vegades se submergeixen a plenamar.
Inclouen les illes habitades:
* Schouwen-Duiveland,
* Sint Philipsland,
* Tholen,
* Noord-Beveland,
* Walcheren
* Zuid-Beveland.
Les illes deshabitades:
* Aardbeieneiland
* Haringvreter
* Mosselplaat
* Neeltje Jans
* Krammer
* Bastiaan de Langeplaat
* Soelekerkeplaat
* Arneplaat
* Oranjeplaat
* Zandkreekplaat
Bancs de sorra que estan permanentment sobre l'aigua a causa del pla Delta:
* Dwars in den Weg
* Stampersplaat
* Veermansplaat
# Bodhisattva

Bodhisattva és un terme propi del budisme que fa referència a algú embarcat en el camí del Buda de manera significativa. És un terme compost: bodhi ("suprem coneixement ", il·luminació) i sattva (ser). Així doncs, fa referència a un ésser embarcat a la recerca de la suprema il·luminació.
En el budisme primigeni, es fa servir per a referir-se a algú que està en el camí de la budeïtat. D'aquesta manera es va usar extensivament per referir-se al temps de Buda previ a la seva il·luminació. Així, la seva vida o anteriors vides són personificades com una sèrie de proves existencials la resolució que aniran apropant a realitzar la completa il·luminació. Aquest punt de vista està present encara en el budisme Theravada, on es conserva el primigeni ideal de l'arhat i el terme bodhisattva es fa servir per referir-se a l'evolució històrica del Buda.
El budisme Mahayana li atorgarà un caràcter heroic que serà principal per poder diferenciar-lo com a moviment. Al Mahayana, el bodhisattva es convertirà en un ideal de vida al qual tot seguidor budista aspirarà. Adquirirà també un significat universalista amb el qual hi haurà l'objectiu d'un alliberament universal que inclogui tots els éssers vius. Aquesta idea universalista serà fonamental en aquest tipus de budisme en tota la seva història.

## Enllaços externs

* «Bodhisattva». Gran Enciclopèdia Catalana. Barcelona: Grup Enciclopèdia Catalana.
* Bodhisattva en metro (castellà)
# Thoury

«Toury, Thourie o Thoury» té aquests significats:
* Toury (Eure i Loir), municipi francès al departament d'Eure i Loir (regió del Centre)
* Toury-Lurcy, municipi francès al departament de Nièvre
* Toury-sur-Jour, municipi francès al departament de Nièvre
* Thourie, municipi francès al departament d'Ille-et-Vilaine (regió de Bretanya)
* Thoury (Loir i Cher), municipi francès al departament de Loir i Cher
* Thoury-Férottes, municipi francès al departament de Sena i Marne
* Comtessa de Thoury,amant del rei Francesc I de França de la que rebé aquest títol
# Edward Fitzgerald (desambiguació)

«Edward Fitzgerald» té aquests significats:
* Lord Edward FitzGerald, revolucionari irlandès.
* Edward FitzGerald (VII Duc de Leinster)
* Edward FitzGerald (poeta)
* Edward Fitzgerald (assessor)
* Edward Fitzgerald (jugador d'hoquei sobre gel)
* Edward Fitzgerald Beale
* Edward FitzGerald (alpinista), líder de primer grup que va pujar l'Aconcagua.
* Edward Fitzgerald (polític texà).
* Edward Aloysius Fitzgerald, quart bisbe de la Diòcesi Catòlica Romana de Winona.
* Edward Fitzgerald (bisbe), segon bisbe de la Diòcesi Catòlica Romana de Little Rock.

## Vegeu també

* SS Edmund Fitzgerald
# Krutxónaia

Krutxónaia (en rus: Кручёная) és un poble de l'óblast de Rostov, a Rússia, que en el cens del 2010 tenia 7 habitants, pertany al districte de Salsk.

## Referències

* ↑ Летопись с. Богородского — Мои файлы — Каталог файлов — Сайт Администрации Калининского сельского поселения
* ↑ Вся Астрахань и весь Астраханский край. Памятная книжка Астраханской губернии на 1914 год : 31-й год изд. / Изд. Астрахан. Губ. Стат. Комитета . - Астрахань: Тип. Губ. правл., 1914. - 479 с. Колонка 134
# Ksar

* Pels palaus d'origen àrab, vegeu Alcàsser (arquitectura).
«Ksar» té aquests significats:
* Ksar, tipus de poble amazic
* El Ksar, ciutat de la governació de Gafsa, a Tunísia
* Aeroport internacional de Gafsa-Ksar, aeroport internacional de Tunísia
# Nature Geoscience

Nature Geoscience és una revista científica mensual publicada pel Nature Publishing Group. L'editor en cap és Heike Langenberg. Va ser fundada el gener de 2008.
La revista abasta tots els aspectes de les ciències de la Terra, incloent la investigació teòrica, el modelatge i el treball de camp. També s'hi publiquen articles relacionats amb treballs significatius en altres camps com són les ciències atmosfèriques, la geologia, la geofísica, la climatologia, l'oceanografia, la paleontologia i la ciència espacial.

## Referències

* ↑ «About the journal». Nature Geoscience. Nature Publishing Group. [Consulta: 30 juliol 2011].
* ↑ «Nature Geoscience». Master Journal List. Thomson Reuters. Arxivat de l'original el 2017-03-12. [Consulta: 30 juliol 2011].
* ↑ «CAS Source Index (CASSI)» (Online description). Societat Química Americana. [Consulta: 30 juliol 2011].
* ↑ «GeoRef». EBSCO. [Consulta: 30 juliol 2011].